0158.xml
لٹویا کی وزارت خارجہ میں پاکستان اور لٹویا کے درمیان مشاورت کے تیسر ے دورکا انعقاد، دوطرفہ تعلقات اور سیاسی، اقتصادی، تعلیمی اور ثقافتی میدان میں تعاون کو وسعت دینے کے امکانات کا جائزہ،دونوں ممالک کے درمیان سالانہ دوطرفہ مشاورت کے بارے میں مفاہمت کی یادداشت پر بھی دستخط
اسلام آباد ۔ 25 نومبر (اے پی پی) پاکستان اور لٹویا کے درمیان مشاورت کا تیسرا دور ریگا میں لٹویا کی وزارت خارجہ میں منعقد ہوا۔ منگل کو ترجمان دفتر خارجہ کی طرف سے جاری بیان میں کہا گیا کہ پاکستان کی جانب سے ایڈیشنل سیکرٹری (یورپ) ندیم ریاض اور لٹویا کی طرف سے انڈر سیکرٹری آف سٹیٹ ایجورڈز سٹپریز نے اپنے اپنے وفد کی قیادت کی۔ دونوں اطراف نے دوطرفہ تعلقات کا تفصیلی جائزہ لیتے ہوئے سیاسی، اقتصادی، تعلیمی اور ثقافتی میدان میں تعاون کو وسعت دینے کے امکانات کا جائزہ لیا۔ اس موقع پر عالمی اور علاقائی امور پر بھی تبادلہ خیال ہوا۔ دونوں ممالک کے درمیان سالانہ دوطرفہ مشاورت کے بارے میں مفاہمت کی یادداشت پر بھی دستخط کئے گئے۔ لٹویا میں پاکستان کے سفیر خالد میمن اور لٹویا کے سٹیٹ سیکرٹری انڈریاس پلدیوگوکس نے ایم او یو پر دستخط کئے۔ یہ بھی اتفاق پایا گیا کہ سیاسی مشاورت کا آئندہ دور 2015ء میں باہمی طور پر متفقہ تاریخوں پر اسلام آباد میں منعقد ہو گا
APP
25.11.14
0158p.xml
پاکستان ، لٹویا کا اقتصادی ،تعلیمی شعبوں میں تعاون پر اتفاق یاد داشت پر دستخط ،اگلا سیاسی مشاورتی اجلاس آئندہ سال اسلام آباد میں ہو گا
اسلام آباد(نامہ نگار خصوصی ) پاکستان اور لٹویا نے اعلیٰ سطحی روبط اور اقتصادی ،تعلیمی اور ثقافتی شعبوں میں تعاون کے فروغ پر اتفاق کیا ہے جبکہ دو طرفہ سطح پر سالانہ باہمی مشاورتی اجلاس تواتر کے ساتھ منعقد کرنے پر باہمی تعاون کی یاد داشت پر دستخط کئے گئے ہیں ۔دفتر خارجہ کے مطابق پاکستان اور لٹویا کے درمیان دو طرفہ سیاسی مشاورت کا تیسرا دور لٹوین دارالحکومت ریگا میں ہو گا۔فیصلہ کیا گیا کہ اب دونوں ممالک کے مابین باہمی مشاورتی اجلاس آئندہ سال اسلام آباد میں ہو گا ۔
daily_dunya
26.11.14